**TELEPÜLÉSI ÉRTÉKTÁR BIZOTTSÁG**

**SZERVEZETI ÉS MŰKÖDÉSI SZABÁLYZATA**

**EGYSÉGES SZERKEZETBEN**

Salföld Község Önkormányzata Képviselő-testülete a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet 3. §-a alapján a Települési Értéktár Bizottság Szervezeti és Működési Szabályzatát az alábbiak szerint határozza meg:

I. Általános rendelkezések

1. A bizottság neve: Települési Értéktár Bizottság

2. A bizottság székhelye: 8256 Salföld, Kossuth u. 27.

3.[[1]](#footnote-1),[[2]](#footnote-2),[[3]](#footnote-3)A bizottság létszáma: 5 fő

4.[[4]](#footnote-4),[[5]](#footnote-5),[[6]](#footnote-6) A bizottság tagjai: Petrovics Miklós - elnök

……………….. - elnökhelyettes

……………….. – tag

……………….. – tag

……………….. – tag

II.[[7]](#footnote-7) A bizottság feladat- és hatásköre

# A bizottság feladat- és hatáskörét a magyar nemzeti értékekről és hungarikumokról szóló 2012. évi XXX. törvény, valamint a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet határozza meg.

III. A bizottság működése

1. A bizottság üléseit szükség szerint, de legalább évente kétszer tartja.

2. A bizottság félévente, legkésőbb a félévet követő hónap utolsó napjáig beszámol tevékenységéről a Képviselő-testületnek.

3. A bizottság ülését az elnök hívja össze. A bizottság ülésére a meghívót és az előterjesztéseket úgy kell megküldeni, hogy azokat a bizottság tagjai és a meghívottak legkésőbb az ülés időpontját megelőző 3. napon megkapják. Indokolt esetben a bizottság rövid úton, rövidebb határidővel is összehívható, az ily módon összehívott ülésen ennek okát ismertetni kell.

4. Az előterjesztések elsősorban írásbeliek, de kivételes, indokolt esetben a napirend szóban is előterjeszthető.

5. A bizottság elnökét akadályoztatása esetén az elnökhelyettes helyettesíti.

6. A bizottság határozatképes, ha ülésén a megválasztott tagok több mint fele jelen van.

7. Az ülést az elnök vezeti, aki az ülés megnyitását és a határozatképesség megállapítását követően ismerteti a napirendet, melyet a bizottság határozattal fogad el.

8. Az elnök napirendi pontonként megnyitja, vezeti, összefoglalja és lezárja a vitát, szavazásra bocsátja a határozati javaslatot.

9. Az elnök a tanácskozás rendjének fenntartása érdekében figyelmeztetheti azt a hozzászólót, aki eltér a tárgytól. Eredménytelen figyelmeztetés esetén megvonja a szót. Az elnök rendre utasíthatja azt a résztvevőt, aki a bizottsághoz méltatlan, a testület munkáját zavaró magatartást tanúsít.

10. A bizottság tagja igennel, nemmel vagy tartózkodással szavazhat. A bizottság döntéseit nyílt szavazással hozza. A javaslat elfogadásához a jelenlevő tagok több, mint felének igen szavazata szükséges.

11. A bizottság határozatát évente kezdődő, folyamatosan növekvő sorszámmal kell ellátni, melynek tartalmaznia kell a döntéshozatal hónapját és napját is. A határozat megjelölésének tartalmaznia kell annak tárgyát is.

11a.[[8]](#footnote-8) A bizottság munkájába – a tevékenységi körébe, szakterületébe tartozó ügyekben – szakértőt vonhat be eseti jelleggel álláspontja kialakításához.

12. A bizottság üléséről jegyzőkönyvet kell készíteni, mely tartalmazza

a) az ülés helyét és időpontját

b) a jelenlevők nevét

c) a tárgyalt napirendi pontokat

d) a tanácskozás lényegét

e) a hozott határozatokat

f) a szavazás számszerű eredményét

g) a bizottság elnökének és azon tagjának aláírását, akinek a neve ABC sorrendben megelőzi a többi tag nevét.

13. A bizottság működéséhez szükséges szervezési és adminisztrációs feltételeket Salföld Község Önkormányzata biztosítja.

IV. A bizottsági tagok jogai és kötelezettségei

1. A bizottság tagjai kötelesek a bizottság munkájában részt venni, az ülésről való távolmaradásukat előzetesen bejelenteni.

2. A bizottság tagjai tiszteletdíjban nem részesülnek.

A szabályzat a Képviselő-testület jóváhagyása napján lép hatályba.

Az Szervezeti és Működési Szabályzat módosítását Salföld Község Önkormányzata Képviselő-testülete 30/2018. (IV.12.) határozatával hagyta jóvá.

Az Szervezeti és Működési Szabályzat módosítását Salföld Község Önkormányzata Képviselő-testülete 116/2019. (XI. 28.) határozatával hagyta jóvá.

Az Szervezeti és Működési Szabályzat módosítását Salföld Község Önkormányzata Képviselő-testülete 6/2020. (II. 10.) határozatával hagyta jóvá.

A Szervezeti és Működési Szabályzat módosítását Salföld Község Önkormányzata Képviselő-testülete …/2020. (…) határozatával hagyta jóvá.

Salföld , …………………………...

Fábián Gusztáv

polgármester

1. módosította: Salföld Község Önkormányzata Képviselő-testületének 30/2018. (IV.12.) határozata [↑](#footnote-ref-1)
2. módosította: Salföld Község Önkormányzata Képviselő-testületének 114/2019. (XI.28.) határozata [↑](#footnote-ref-2)
3. módosította: Salföld Község Önkormányzata Képviselő- testületének …/2020. (…) határozata [↑](#footnote-ref-3)
4. módosította: Salföld Község Önkormányzata Képviselő-testületének 30/2018. (IV.12.) határozata [↑](#footnote-ref-4)
5. módosította: Salföld Község Önkormányzata Képviselő-testületének 115/2019. (XI.28.) határozata [↑](#footnote-ref-5)
6. módosította: Salföld Község Önkormányzata Képviselő- testületének …/2020. (…) határozata [↑](#footnote-ref-6)
7. módosította: Salföld Község Önkormányzata Képviselő- testületének …/2020. (…) határozata [↑](#footnote-ref-7)
8. beiktatta: Salföld Község Önkormányzata Képviselő-testületének 6/2020. (II.10.) határozata [↑](#footnote-ref-8)